Missatge: Bon Dia, en teoria el Gascó té milllor salut que d'altres dialectes occitans. En teoria la diferenciació dels dialectes occitans és polèmica , sempre s'ha dit que si el gascó o el provençal és la mateixa llengua, el català també hauria d'entrar en aquest grup. No he estat per aquesta zona d'Occitània però la meva experiència és que hi ha molta més gent que la parla del que sembla, ara bé, és difícil fer-la aflorar per la vergonha (https://ca.wikipedia.org/wiki/Vergonha)  Jo sóc d'aquests frikis que he vist un iaio en un camp de pomeres, he parat el cotxe i l'he anat a interrogar perquè parlès en occità Mira el mapa d'ús de l'occità segons el territori:

Resposta: Aquest mapa no li dono gaire credibilitat...dir que a Bordeus s'hi manté la llengua....Tal com diuen per aquí baix, l'occità, com la majoria de llengua regionals de la República, va morir fa dècades com a llengua d'ús comú i d'interrelació. He anat uns quants cops a Occitània i només he sentit 1 cop parlar occità a la casa d'Occitània de Tolosa entre dues persones amb un marcat accent francès, per la resta res de res.Crec que si anem amb el marc mental català, sobre l'ús de les llengues pròpies ens fotrem una bona hòstia. Avui dia, l'ús de qualsevol altra llengua que no sigui el francès, és en primer lloc una anècdota i en segon lloc, un acte de militància.A Bretanya, que se suposa que estan millor en l'ús de la llengua pròpia, durant 15 dies no vaig sentir ningú parlant bretó (fet que es podria considerar mala sort i/o que no vaig saber trobar bé), però el fet que ni al Festival Intercèltic de Lorient el bretó tingui ni un mínim de visibilitat, ni que sigui en la senyalèctica, ja denota el grau d'anorreament que han patit aquestes llengues.Avui en dia, el bretó, el basc o el català, l'occità no arriba ni per això... per vendre samarretes, enganxines per el cotxe, tasses de cafè i para de comptar...